માનવમિત્ર, ગાંધીનગર : રાજ્યમાં ઘણાં દિવસો અગાઉ મુખ્યમંત્રી અને મંત્રીમંડળનાં સભ્યોએ શપથ લઇ લીધા હતાં પણ ચૂંટાયેલા ધારાસભ્યોને શપથ લેવાનાં બાકી હતાં જેના માટે વિધાનસભાનાં કાર્યકારી અધ્યક્ષની નિમણુંક આજે કરવામાં આવી છે. રાજ્યપાલ ઓ.પી કોહલી દ્વારા વિધાનસભાનાં કાર્યકારી અધ્યક્ષ તરીકે નીમાબેન આચાર્યની નિમણુંક કરવામાં આવી હતી જેનું જાહેરનામું પણ પ્રસિદ્ધ કરવામાં આવ્યું હતું. ચૂંટાયેલા ધારાસભ્યોની શપથવિધિ તારીખ ૨૩ જાન્યુઆરીનાં રોજ સ્વર્ણિમ સંકુલનાં સાબરમતી હોલમાં યોજવામાં આવશે.